Champagne Problems

"Champagne Problems" (מעוצב באותיות קטנות - "champagne problems"; בעברית: "בְּעָיוֹת שַׁמְפַּנְיָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי ויליאם באורי וסוויפט והופק על ידה ועל ידי ארון דסנר. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. "Champagne Problems" הוא בלדת לו-פיי שנכתבה מנקודת מבטה של בחורה בעייתית שדחתה את הצעת הנישואין הרצינית של אהובה בשל מאבקים עצמיים ובשל בעיות בבריאות הנפש שלה. השיר מתאר את המספרת, כשהיא לוקחת אחריות על הפרידה ומתאבלת על מערכת היחסים המפורקת. בשיר יש שימוש דומיננטי בפסנתר. עם יציאתו של Evermore,‏ "Champagne Problems" זכה לשבחים מטעם מבקרי המוזיקה, תוך שחלקם הפנו כלפי המשמעות שלו ביקורות חיוביות. בארצות הברית, השיר הופיע לראשונה במקום ה-21 במצעד הבילבורד הוט 100, במקום השלישי במצעד שירי הרוק & האלטרנטיביים, ובמקום השביעי ברולינג סטון טופ 100. בשאר רחבי העולם, הצליח השיר להגיע למקום השישי בקנדה ובאירלנד, תוך שהגיע ל-20 העליונים בבילבורד גלובל 200, באוסטרליה, במלזיה, בסינגפור ובהממלכה המאוחדת. ב-24 ביולי 2020, במהלך ההסגרים שאירעו בעקבות מגפת הקורונה, סוויפט הוציאה בהפתעה את אלבום האולפן השמיני שלה, Folklore, שזכה לשבחים ביקורתיים נרחבים ולהצלחה מסחרית בינלאומית. בספטמבר 2020, סוויפט, המפיקים והשותפים שלה לאלבום, ארון דסנר וג'ק אנטונוף, התאספו באולפן לונג פאונד, הממוקם בבקתה מבודדת בצפון מדינת ניו יורק, כדי לצלם את הסרט התיעודי, Folklore: The Long Pond Studio Sessions. הסרט הופץ בהמשך בדיסני+ לצד אלבום הופעה שיצא בפורמטים דיגיטליים; סוויפט ביצעה את כל 17 הרצועות מ-Folklore בצורה מופשטת וסיפרה על התהליך היצירתי של פיתוח האלבום. אותו אלבום הופעה נחשב גם לפסקול הרשמי של, Folklore: The Long Pond Studio Sessions. סוויפט כתבה את השיר "Champagne Problems" עם ג'ו אלווין (בשם העט ויליאם באורי), עימו הייתה בקשר רומנטי משנת 2016 עד 2023. למרות הספקולציות שסוויפט כתבה את השיר על מערכת היחסים שלהם, היא הסבירה שהיא ואלווין כתבו את זה ביחד ופירטו את תהליך הכתיבה: "אני אומרת שזו הייתה הפתעה שהתחלנו לכתוב ביחד, אבל במובן מסוים, זו לא הייתה, כיוון שתמיד דיברנו על מוזיקה והיה לנו אותו טעם מוזיקלי, והוא תמיד האדם שמשמיע לי שירים של אמנים ואז הם הופכים לשירים האהובים עליי או מה שזה לא יהיה. ג'ו ואני מאוד אוהבים שירים עצובים. תמיד התחברנו למוזיקה. אז זה היה [...] כאילו אנחנו כותבים את השיר העצוב ביותר. אנחנו פשוט מאוד אוהבים שירים עצובים. מה אני יכולה להגיד?" היא ציינה את הגשר של השיר כאחד הקטעים האהובים עליה בו: "אני כל כך מתרגשת להיות יום אחד מול קהל כשכולם שרים, "She would have made such a lovely bride / What a shame she's fucked in the head'". ב-10 בדצמבר 2020, סוויפט הודיעה שאלבום האולפן התשיעי שלה והאלבום האחות של פולקלור, Evermore, ייצא בחצות וחשפה את רשימת הרצועות שלו, שם "Champagne Problems" הוצב במקום השני. בהכרזה, סוויפט פרסמה תמונות של רצועות שונות, כולל "Champagne Problems", אותו סוויפט תיארה כ"כזה המדבר על לילה מיוחד, במהלכו מישהו הביא טבעת אירוסין לבת הזוג שלו וזו בחרה להתרחק ממנו ולהימנע מלהסכים להצעה". סרטונים עם המילים של כל שיר באלבום הועלו לערוץ היוטיוב הרשמי של סוויפט; "Champagne Problems" צבר למעלה מ-51 מיליון צפיות נכון לינואר 2024. בסרטון, המילים מופיעות על גבי כוס שמפניה. השיר נכלל גם ב-The "Dropped Your Hand While Dancing" Chapter, אוסף הזרמת מוזיקה של סוויפט שיצא על ידה ב-21 בינואר 2021, ובו ארבעה שירים נוספים מ-Evermore ואחד מ-Folklore. "Champagne Problems" תואר כ"בלדה מלנכולית", עם שימוש בכלי נגינה מגוונים, תוך שימוש מכוון בשיטת לו-פיי; שהיא צורת הקלטת מוזיקה הנעשית במכוון באיכות נמוכה, מטעמים פיננסים או במטרה להשיג איכות שמע אותנטית יותר. השיר מסופר על ידי בחורה שבעיותיה האישיות מפריעות למערכת היחסים הרומנטית שלה, מה שמוביל אותה לדחות את הצעת הנישואין של אהובה, שאירעה במסיבת חג המולד. בבית השני היא שרה "סיפרת למשפחתך מסיבה כלשהי / לא יכולת להחזיק את זה בפנים / אחותך התיזה את הבקבוק / עכשיו אף אחד לא חוגג", כרמז לעובדה שהבחור היה כל כך בטוח שבת זוגו תגיד כן, עד שסיפר למשפחתם מראש. השיר מציג אותה כשהיא לוקחת אחריות על עוגמת הנפש שנגרמה, תוך שהיא מצרה על מערכת היחסים שהתפרקה בגללה וזאת, בנוסף לכך שהיא צופה בו ממשיך הלאה. ג'ייסון ליפשוטז מבילבורד תיאר את הנרטיב כ"תחושה שקטה של פגיעה הולכת וגוברת ככל שסיפור השיר על רומנטיקה מצומקת [...] הופך לדחוף יותר". בנוסף, מציג השיר את המספרת כשהיא פונה לאהובה לשעבר בגוף שני: "Champagne Problems" נפתח בשורה "הזמנת את רכבת הלילה מסיבה כלשהי / אז אתה יכול לשבת שם עם הכאב הזה". מבחינה מוזיקלית, הוא נכתב בסולם דו מז'ור בקצב של 90 פעימות בדקה. טווח הקול של סוויפט משתרע בין E3 ל-G4. "Champagne Problems" זכה לשבחים ביקורתיים נרחבים. מבקרת ה-NME, האנה מלריאה, השוותה את "Champagne Problems" ללהיט "Love Story" של סוויפט משנת 2008, כשהשני מביניהם הוא שיר על קבלת הצעת נישואין בעוד שהראשון עוסק בדחייה של הצעת נישואין. מדליין קרון מ-American Songwriter כינתה אותו כ"בלדה מהולה באכזבה". היא חשבה שעל סמך הפזמון הראשון של השיר, הדבר "ניכר בקפדנות" כיצד "תוכניות שונות" מובנות בין שני אוהבים. מאורה ג'ונסטון מאנטרטיינמנט ויקלי שיבחה את הפרטים ה"פונטיליסטיים" בשיר, והדגישה כיצד צמד המילים הפותח "הזמנת את רכבת הלילה מסיבה כלשהי / אז אתה יכול לשבת שם עם הכאב הזה" מתאר במדויק "מישהו שמחפש לברוח מעצמו, ולא רק המצב שלהם". אלכסיס פטרידיס מגרדיאן אמרה שהשיר, וליתר דיוק המילים, "היא הייתה יכולה להיות כלה כל כך מקסימה / כמה חבל שהיא דפוקה בראש", היה מעין אזכור חלקי לנושא שמתואר באופן סאטירי בסינגל "Blank Space" של סוויפט משנת 2014. ג'ון פארלס מניו יורק טיימס ציין שהמוזיקה בשיר הייתה "משוכללת ומתפתחת", תוך שציין לשבח את צלילי הפסנתר. ברודי לנקסטר מ-The Sydney Morning Herald בחרה בשיר כדוגמה ליכולתה של סוויפט לכתוב על דמויות בדיוניות. באינדפנדנט ציינו את כתיבתה של סוויפט לשבח גם כן. מספר מבקרים, כמו פטריק ריאן מ-USA Today, בחרו ב-"Champagne Problems" כנקודת השיא ב-Evermore. בובי אוליבייה מ-Spin ציין את השיר כנקודת השיא "שלא ניתן לדלג עליה" ב-Evermore, וציין לשבח את הרעיון להצעת נישואין כושלת כמו שמתוארת בשיר. אנני זלסקי מ-The A.V. Club הפנתה כלפיו ביקורת חיובית, בעוד שטום בריהאן מ-Stereogum שיבח את המשמעות שלו. ג'ייסון ליפשוטז מבילבורד שיבח באופן דומה את מילותיו והדגיש את המורכבות שבו, תוך שציין ש"סוויפט בוחנת נושאים כמו נישואין ואהבה". כריס וילמן מווראייטי, תיאר את "Champagne Problems" כ"דוגמה מצוינת ליכולות שלה [סוויפט] כמספרת סיפורים שלא תמיד מספרת הכול". מייקל ווד מלוס אנג'לס טיימס, שסקר את Evermore בחר ב-"Champagne Problems" כגולת הכותרת בו, וסבר שהטקסטים שלו טומנים בחובם "כל כך הרבה אמפתיה שאף אחת מהדמויות לא מסתיימת בתור האיש הרע". "Champagne Problems" היה הרצועה השנייה עם הביצועים המסחריים הגבוהים ביותר מ-Evermore אחרי הסינגל "Willow"‏ (2020). כל הרצועות מהאלבום הופיעו לראשונה ב-75 העליונים במצעד הבילבורד גלובל 200 בו-זמנית, כש-"Champagne Problems" הופיע לראשונה במקום ה-12. בארצות הברית, השיר הופיע לראשונה במקום ה-21 במצעד הבילבורד הוט 100 ובמקום השלישי במצעד שירי הרוק & האלטרנטיביים, שם שהה 20 שבועות והפך לשירה ה-17 של סוויפט שנכנס לעשירייה הפותחת במצעד. הוא הופיע לראשונה במקום השביעי ברולינג סטון טופ 100 (מצעד שמתחרה בהוט 100), עם 152,700 עותקים שנמכרו ו-18.3 מיליון השמעות בשבוע הראשון שלו. בשאר רחבי העולם, השיר הופיע לראשונה במקום השישי בקנדה הוט 100, שם הוא הפך לשירה ה-31 של סוויפט שנכנס לעשירייה הפותחת ובהמשך, קיבל על ידי איגוד תעשיית ההקלטות הקנדי (Music Canada) את תואר הזהב, על מכירת למעלה מ-40,000 עותקים במדינה. הוא הגיע למקום השישי באירלנד, ה-12 באוסטרליה, ה-15 במלזיה ובהממלכה המאוחדת, ה-16 בסינגפור וה-24 בניו זילנד. בהשראת הרצועה "Champagne Problems", מלון היוקרה הצרפתי רויאל שמפיין הוטל אנד ספא הציע לאורחיו חבילה חדשה בשם "פתרון שמפניה", הכוללת בקבוק דום פריניון, מותג השמפניה המוזכר במילות השיר. כל הקרדיטים שלהלן לקוחים מפיצ'פורק. טיילור סוויפט – שירה, כתיבה, הפקה ארון דסנר – הפקה, הקלטה, פסנתר, סינתיסייזר, גיטרה אקוסטית, סינת' בס ויליאם באורי – כתיבה ג'ונתן לואו – הקלטה קולית, מיקסינג, הקלטה גרג קלבי – מאסטרינג סטיב פאלון – מאסטרינג לוגן קואל – בס זקוף מידע על היצירה "Champagne Problems" באתר מיוזיק בריינז סרטון השיר "Champagne Problems" באתר יוטיוב פעולה שמבצעים בעת פתיחת בקבוק שמפניה. evermore, נבדק ב-2020-12-12 Taylor Swift (new album) - evermore: lyrics and songs | Deezer (באנגלית אמריקאית), נבדק ב-2020-12-12 Taylor Swift - champagne problems (Official Lyric Video), נבדק ב-2021-11-07 Where is Long Pond Studio Located in Taylor Swift’s ‘Folklore’ Movie?, Decider, ‏2020-11-25 (באנגלית אמריקאית) folklore: the long pond studio sessions (from the Disney+ special) [deluxe edition], 2020-11-25, נבדק ב-2021-11-07 Taylor Swift Releases New Album evermore: Listen and Read the Full Credits | Pitchfork, web.archive.org, ‏2020-12-13 Ashley Boucher May 24, 2019 10:21 Pm, Taylor Swift and Boyfriend Joe Alwyn Hold Hands as They Stroll the Streets of Paris, PEOPLE.com (באנגלית) Taylor Swift Explained Why Joe Alwyn Helped Write 'Evermore's Saddest Songs, Bustle (באנגלית) Adam McDonald, Taylor Swift Announces 'evermore' Album (Tracklist, Release Date, Cover, Review), Justrandomthings, ‏2020-12-10 (באנגלית אמריקאית) Alyssa Bailey, Taylor Swift's 'Champagne Problems' Lyrics Are About a Rejected Proposal. She Answered If It's Joe Alwyn's, ELLE, ‏2020-12-11 (באנגלית אמריקאית) the "dropped your hand while dancing" chapter - EP by Taylor Swift (באנגלית אמריקאית), 2021-01-21, נבדק ב-2021-11-07 Taylor Swift levels up on Evermore | EW.com, web.archive.org, ‏2020-12-12 Every Song Ranked on Taylor Swift’s ‘Evermore’: Critic’s Picks | Billboard, web.archive.org, ‏2020-12-13 Taylor Swift: evermore Album Review | Pitchfork, web.archive.org, ‏2020-12-15 ‘Evermore,’ Taylor Swift’s ‘Folklore’ Sequel, Is a Journey Deeper Inward - The New York Times, web.archive.org, ‏2020-12-11 Taylor Swift Evermore review: Proof of a peerless songwriter and storyteller, web.archive.org, ‏2020-12-11 Taylor Swift's powerful evermore returns to folklore's rich universe, The A.V. Club (באנגלית אמריקאית) Chris Willman, Chris Willman, Taylor Swift Has Her Second Great Album of 2020 With ‘Evermore’: Album Review, Variety, ‏2020-12-11 (באנגלית אמריקאית) Taylor Swift 'evermore' Is Ready For Your Record Player, Radio Play Be Damned « American Songwriter, web.archive.org, ‏2020-12-11 Taylor Swift – 'Evermore': the NME review, web.archive.org, ‏2020-12-11 Taylor Swift 'evermore' Is Ready For Your Record Player, Radio Play Be Damned « American Songwriter, web.archive.org, ‏2020-12-11 Taylor Swift levels up on Evermore | EW.com, web.archive.org, ‏2020-12-12 Taylor Swift: Evermore – rich alt-rock and richer character studies | Taylor Swift | The Guardian, web.archive.org, ‏2020-12-11 ‘Evermore,’ Taylor Swift’s ‘Folklore’ Sequel, Is a Journey Deeper Inward - The New York Times, web.archive.org, ‏2020-12-11 Brodie Lancaster, Taylor Swift is back, stronger than ever before, The Sydney Morning Herald, ‏2020-12-11 (באנגלית) Taylor Swift’s new album Evermore is full of haunting tales – review, The Independent, ‏2020-12-11 (באנגלית) Taylor Swift’s Evermore Is an Undeniable Folk-Pop Masterpiece, SPIN, ‏2020-12-11 (באנגלית אמריקאית) Review: Taylor Swift Burrows Deeper Into Sepia-Toned Mood Music On 'evermore', Stereogum, ‏2020-12-11 (באנגלית) Taylor Swift's 'Evermore' is a Rewarding Journey Deeper Into the Woods, Billboard (באנגלית) Review: Taylor Swift's surprise LP 'Evermore' is more — and less — 'Folklore', Los Angeles Times, ‏2020-12-11 (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Condé Nast, Taylor Swift's 10 best (and worst, if that's even possible) songs of all time, Glamour UK, ‏2021-12-13 (באנגלית בריטית) Taylor Swift, Billboard Top 100 Popular Songs | Rolling Stone Music Charts, web.archive.org, ‏2021-01-11 Gold/Platinum, Music Canada (באנגלית אמריקאית) Official Irish Singles Chart Top 50 | Official Charts Company, www.officialcharts.com (באנגלית) australian-charts.com - Taylor Swift - Champagne Problems, australian-charts.com Log into Facebook, web.archive.org, ‏2021-03-27 Official Singles Chart Top 100 | Official Charts Company, www.officialcharts.com (באנגלית) RIAS Top Charts – RIAS, web.archive.org, ‏2020-12-22 charts.org.nz - Taylor Swift - Champagne Problems, charts.nz This French Hotel Is Offering a Taylor Swift-themed 'Champagne Problems' Package for the Broken Hearted, Travel + Leisure (באנגלית) Taylor Swift "Champagne Problems" Sales, Chart Data, ‏24 בפברואר 2021 Award, BPI (באנגלית)